***Lagun izoztua*** Joseba Sarrionandia idazle bizkaitarrak idatzitako lehen eleberria da, 2001ean argitaratutakoa Elkar argitaletxearen bidez.

Liburuaren atzeko azaleko aurkezpena horrela hasten da:

> *Oroimena eta hitza galdu ditu Golok, "izoztuta" geratu da Bluefieldseko bere erbestean, eta hari laguntzera doa Maribel, errefuxiatuen postaria; Ekuadorrera eraman nahiko du sendatzera, han bizi baita paper faltsuekin Andoni, Goioren ikaskide izandakoa, haina bidaia ez da inondik ere erraza.*
> 
> 
> *Abiapuntu horrekin, hiru narrazio-hari josten dira kontrapuntuan: Maribelek Goioren gaixotasunaren eta laguntzen dien Urioste familiaren kronika egiten du orainaldian; Andonik, berriz, 14 urte zituela Goiorekin batera Kalaportuko jesuitenean igarotako ikasturtea oroituko du; eta narratzaile orojakile batek geroaldian kontatu edo iragarriko digu nola Goio, sendatu ostean, Antarktikara doan espedizio zientifiko batean.*
> 
> 
> 
> ...
> 
> 

Eider Rodriguezek egileaz eta liburuaz egindako doktoretza-tesina hala dio eleberriaz:

> *Eleberri honek itsasoaren gutxienez hiru izaera ezberdin biltzen ditu, Sarrionandiaren aurreko lanetako itsaso ugarien arragoa bilakatuz, nolabait ere. Hauek dira, azaletik, itsasoon izaerak:*
> 
> 
> *1. Portutik ikusten den itsaso misteriotsua.*
> 
> 
> *2. Kontinenteak bereizten dituen ozeanoa.*
> 
> 
> *3. Bizitzarik gabeko Antarktika.*
> 
> 

Aipatutako tesian nobelak izandako arrakasta jasotzen da: 

Xabier Mendigurenek (2001) "klasiko handia izatera deitutako liburutzat jotzen du, eta ildo berean mintzatzen da Tere Irastortza liburuari egindako kritikan. Bederatzi urte geroago, Beñat Sarasolak (2010) "hamarkadako albiste literario sonatuenetakoa" izan zela dio. Garaiko prentsak jaso eta Elkar argitaletxeak berretsi bezala, salmenta handiko liburua izan zen. Durangoko Azokaren edizio hura amaitu aurretik agortu zen lehen edizioa, eta dagoeneko 15.000 ale saldu ditu, ohikoak baino handiagoak izan diren lau edizioren bidez.

Erreferentziak
--------------

1. ↑    Rodriuguez, Eider.  (2013). *Joseba Sarrionandiaren "Lagun izoztua" eleberriko hiru itsasoak. Irakurketa proposamen bat.*  UPV/EHU, 371 or. ISBN 978-84-8438-513-4..

Ikus, gainera
-------------

* Euskarazko liburu ezagunen zerrenda

Kanpo estekak
-------------

* Amagoia Ibanek egindako liburuaren kritika. Euskaldunon Egunkaria, 2001.
* Iratxe Gutiérrez. El País, 2002.
* Markos Zapiain. Euskaldunon Egunkaria, 2002.
* Tere Irastortza. Argia, 2002.
* Joseba Bergara. Txalaparta, 2002.
* Joxemari Carrere. Gara, 2002.
* Javier Rojo. El Correo Español, 2002.
* Mikel Asurmendi. Irunero, 2002.
* A. de Amezaga. Bilbao, 2002.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12261797

 |

* Wd Datuak: Q12261797


| Joseba Sarrionandiaren lanak |
| --- |
| **Poesia**: *Izuen gordelekuetan barrena* • *Intxaur azal baten barruan. Eguberri amarauna* • *Alkohola poemak* • *Marinel zaharrak* • *Gartzelako poemak* • *Hnuy illa nyha majah yahoo (poemak 1985-1995)* • *Hau da ene ondasun guzia* • *XX. mendeko poesia kaierak: Joseba Sarrionandia* • *Hilda dago poesia?* • *Gure oroitzapenak* 
**Narrazioa**: *Narrazioak* • *Atabala eta euria* • *Ifar aldeko orduak* • *Miopeak, bizikletak eta beste langabetu batzuk* • *Lagun izoztua* • *Kolosala izango da* • *Narrazio guztiak (1979-1990)* •  *Munduari bira eman zion ontzia*
**Saiakera**: *Ni ez naiz hemengoa* • *Marginalia* • *Ez gara gure baitakoak* • *Han izanik hona naiz* • *Hitzen ondoeza* • *Akordatzen* • *Moroak gara behelaino artean?* • *Durangoko Azoka 1965-2015* • *Lapur banden etika ala politika* • *Bizitzea ez al da oso arriskutsua?*
**Haur literatura**: *Izeba Mariasunen ipuinak* • *Ainhoari gutunak* • *Harrapatutako txorien hegalak* • *Gau ilunekoak* • *Munduko zazpi herrialdetako ipuinak* • *Idazlea zeu zara, irakurtzen duzulako*
**Diskografia**: *Hau da ene ondasun guzia* • *Memoriaren mapan* • *Gosariak* |